НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РЕДА ЗА ИЗДАВАНЕ НА РАЗРЕШЕНИЕ ЗА ПОСТАВЯНЕ И ПОЛЗВАНЕ НА РЕКЛАМНО – ИНФОРМАЦИОННИ ЕЛЕМЕНТИ ВЪРХУ НЕДВИЖИМИ ИМОТИ НА ОБЩИНА ПЛОВДИВ, ПРИЕТА С РЕШЕНИЕ № 68, ВЗЕТО С ПРОТОКОЛ № 7 ОТ 18.03.2010Г., ИЗМ. И ДОП. С РЕШЕНИЕ № 121, ВЗЕТО С ПРОТОКОЛ № 11 ОТ 14.04.2011Г., ИЗМ. И ДОП. С РЕШЕНИЕ № 502, ВЗЕТО С ПРОТОКОЛ № 22 ОТ 20.12.2012Г., ИЗМ. И ДОП. С РЕШЕНИЕ № 15, ВЗЕТО С ПРОТОКОЛ № 1 ОТ 24.01.2013Г. НА ОБЩИНСКИ СЪВЕТ-ПЛОВДИВ

**ВНОСИТЕЛ : ИНЖ. ИВАН ТОТЕВ - КМЕТ НА ОБЩИНА ПЛОВДИВ**

**Проект**

*Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-mаil адрес:* [*pno@abv.bg*](mailto:pno@abv.bg) *или в деловодството на Община Пловдив, пл.”Стефан Стамболов” № 1*

**МОТИВИ:**

**I. ОБОСНОВКА ЗА КОНКРЕТНАТА НЕОБХОДИМОСТ ОТ ПРОМЯНА НА НАРЕДБА ЗА РЕДА ЗА ИЗДАВАНЕ НА РАЗРЕШЕНИЕ ЗА ПОСТАВЯНЕ И ПОЛЗВАНЕ НА РЕКЛАМНО – ИНФОРМАЦИОННИ ЕЛЕМЕНТИ ВЪРХУ НЕДВИЖИМИ ИМОТИ НА ОБЩИНА ПЛОВДИВ**

Чл. 13а (нов - ДВ, бр. 27 от 2014 г., в сила от 25.03.2014г.) и чл. 31, ал. 6 на АПК (нов - ДВ, бр. 27 от 2014 г., в сила от 25.03.2014г.) предвиждат административните органи да прилагат комплексно административно обслужване при предоставяне на административни услуги. Горното дава възможност исканията за предоставяне на административни услуги да се подават до всеки административен орган, който участва в производството за комплексно административно обслужване. Чл. 36, ал. 4 от същия кодекс изрично постановява, че административните органи не могат да изискват предоставяне на информация или документи, които са налични при тях или при друг орган, а ги осигуряват служебно за нуждите на съответното производство.Идеята на законодателя е, че веднъж съществуващи за административния орган информация или документи, необходими за извършване на административната услуга, няма нужда да бъдат предоставяни отново. Това означава, че те свободно могат да се ползват от всички други звена в съответната администрация, със същата степен на валидност, както и от звеното, към което първоначално е насочено заявлението. По този начин се цели да се осигури по служебен път цялата необходима информация за предоставяне на исканата услуга и в пълнота да се приложи принципа на икономичност в административния процес.

Предвидено е взаимодействието между административния орган, до когото е подадено искането, и другите органи, участващи в производството да се осъществява по реда на Наредбата за административното обслужване (НАО). В тази връзка в НАО се създаде нов раздел, който урежда взаимодействието между административните органи при комплексно административно обслужване (ДВ, бр. 27 от 2014 г., в сила от 14.04.2014 г.).

Дейността по синхронизиране на действията по предоставяне на комплексни административни услуги от всички административни органи е динамичен процес, който в голяма степен е в правомощията на централната администрация. Ангажимент на отделните администрации и в частност на общинските такива е да предприемат необходимите действия за прекратяване на практиките при предоставяне на услуги в съответствие с изискванията за комплексно административно обслужване.

Предвид изложеното възниква необходимост в *Наредба за реда за издаване на разрешение за поставяне и ползване на рекламно – информационни елементи върху недвижими имоти на Община Пловдив, приета с Решение № 68, взето с протокол № 7 от 18.03.2010г., изм. и доп. с Решение № 121, взето с протокол № 11 от 14.04.2011г., изм. и доп. с Решение № 502, взето с протокол № 22 от 20.12.2012г., изм. и доп. с Решение № 15, взето с протокол № 1 от 24.01.2013г. на Общински съвет-Пловдив* да бъдат извършени следните изменения и допълнения, а именно:

1. Чл.8, ал.1, т.1 следва да придобие следната редакция:

*„За издаване на разрешение за поставяне на РИЕ върху недвижими имоти се представят следните документи*:

*1. Заявление;*

*1.1. Документ за платена цена за услуга разглеждане на заявление (прилага се служебно).“*

**II.** Чл.10, ал.2 следва да придобие следната редакция:

*„За издаване на разрешение за ползване на РИЕ, които не са трайно прикрепени към терена, се представят следните документи*:

*1. Заявление;*

*2. Документ за платена цена за услуга разглеждане на заявление (прилага се служебно);*

*3. Цветен художествен проект.“*

**II. ЦЕЛ НА НАРЕДБАТА:**

Да се осигури по служебен път необходимата информация за предоставяне на исканите административни услуги с цел улесняване на гражданите и в пълнота да се приложи принципа на икономичност в административния процес. Да се синхронизира наредбата с нормативни актове от по-висок ранг.

**ІII. ФИНАНСОВИ СРЕДСТВА, НЕОБХОДИМИ ЗА ПРИЛАГАНЕТО НА НАРЕДБАТА:**

За прилагане на измененията в Наредбата не е необходимо разходването на бюджетни средства.

**IV. ОЧАКВАНИ РЕЗУЛТАТИ:**

Подобряване на дейността по административното обслужване на гражданите и осигуряване на икономичност в административното производство. Прецизиране и допълване на Наредбата, което ще доведе до подобряване на работата по прилагането на същата.

**V. АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ:**

Предлаганите промени в Наредбата не противоречат на норми от по-висока йерархия и на европейското законодателство.

**VI. М О Т И В И :**

1. **Правни основания:** чл.21, ал.1, т.23 и ал. 2 от ЗМСМА, във връзка с чл. 13а, чл.31, ал.6 и чл.36, ал.4 от АПК, чл.5а от Закон за администрацията, раздел ІІа от Наредбата за административното обслужване, при спазване изискванията на чл. 75-79 от АПК, във връзка с чл.11, ал.3, чл.17, ал.1 и 2, чл. 26 и чл. 28 от ЗНА;

2. **Фактически основания:** подобряване на дейността по административно обслужване на гражданите и осигуряване на икономичност в административното производство. .

**ПРОЕКТ ЗА РЕШЕНИЕ:**

**І.** Приема Наредба за изменение и допълнение на Наредба за реда за издаване на разрешение за поставяне и ползване на рекламно – информационни елементи върху недвижими имоти на Община Пловдив, приета с Решение № 68, взето с протокол № 7 от 18.03.2010г., изм. и доп. с Решение № 121, взето с протокол № 11 от 14.04.2011г., изм. и доп. с Решение № 502, взето с протокол № 22 от 20.12.2012г., изм. и доп. с Решение № 15, взето с протокол № 1 от 24.01.2013г. на Общински съвет-Пловдив,както следва:

**§ 1.** Чл.8, ал.1, т.1 придобива следната редакция:

„За издаване на разрешение за поставяне на РИЕ върху недвижими имоти се представят следните документи:

1. Заявление;

1.1. Документ за платена цена за услуга разглеждане на заявление (прилага се служебно).“

**§ 2.** Чл.10, ал.2 придобива следната редакция:

„За издаване на разрешение за ползване на имот общинска собственост за разполагане на РИЕ, които не са трайно прикрепени към терена, се представят следните документи:

1. Заявление;

2. Документ за платена цена за услуга разглеждане на заявление (прилага се служебно);

3. Цветен художествен проект.“

**§ 3.** Към Раздел VI. Преходни и заключителни разпоредби се *създава* *нов параграф 11* със следния текст:

„§ 11. Не се заплаща цена за услуга разглеждане на заявление при преиздаване на разрешение за ползване на РИЕ при непрекъснат период на ползване на имота общинска собственост за разполагане на РИЕ, с изключение на случаите, когато се заявява увеличаване на броя на рекламните позиции.“

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§12.** Наредба за изменение и допълнение на Наредба за реда за издаване на разрешение за поставяне и ползване на рекламно – информационни елементи върху недвижими имоти на Община Пловдив, приета с Решение № 68, взето с протокол № 7 от 18.03.2010г., изм. и доп. с Решение № 121, взето с протокол № 11 от 14.04.2011г., изм. и доп. с Решение № 502, взето с протокол № 22 от 20.12.2012г., изм. и доп. с Решение № 15, взето с протокол № 1 от 24.01.2013г. на Общински съвет-Пловдив, **влиза в сила от 10.06.2015 г.**

**II.** Изпълнението на Наредбата се възлага на Кмета на Община Пловдив.

Наредба за изменение и допълнение на Наредба за реда за издаване на разрешение за поставяне и ползване на рекламно – информационни елементи върху недвижими имоти на Община Пловдив е приета с Решение № ………, взето с протокол № …….. от ……………….. година.